**Predlog sprememb in dopolnitev Pravil SFD**

Potrdil IO na 5. Seji, 25. 4. 2018

Predlog sprememb in dopolnitev 12., 31. In 32. člena Pravil SFD

12. člen

Članstvo preneha z izstopom, s črtanjem, izključitvijo ali smrtjo.

Sekretariat društva vodi evidenco poravnanih vplačil za članarino in črta iz Društva člana, ki je v zaostanku s plačilom letne članarine in je ni poravnal niti po dveh pisnih opominih.

Člana izključi disciplinsko sodišče, če:

- zavestno krši Pravila ali druge predpise Društva,

- krši določila Kodeksa farmacevtske etike članov Slovenskega farmacevtskega društva,

- mu je s sodbo sodišča izrečena kazen za storitev hujšega kaznivega dejanja.

Prizadeti se na sklep disciplinskega sodišča lahko pritoži izvršnemu odboru društva, ki odloči dokončno z absolutno večino..

Ob prenehanju članstva se vplačana članarina ne vrača.

4. D i s c i p l i n s k o s o d i š č e

31. člen

Disciplinsko sodišče šteje sedem članov. Člani disciplinskega sodišča ne morejo biti hkrati člani izvršnega odbora Društva. Disciplinsko sodišče obravnava kršitve Kodeksa farmacevtske etike članov SFD in Pravil SFD. ~~prijave etično pravnih prekrškov opredeljenih v 12. členu Pravil SFD.~~ Uvedbo postopka predlagajo občni zbori podružnic ali sekcij.

32. člen

Uvedbo postopka predlaga občni zbor podružnice ali sekcije in disciplinskemu sodišču predloži utemeljitev prijave .

Prijavo obravnavajo in o njej odločajo le člani disciplinskega sodišča, ki niso v navzkrižju interesov.

Disciplinsko sodišče prične postopek z obravnavo prijave in pregledom dokumentacije.

Disciplinsko sodišče izvede dokaze z zaslišanjem predstavnika predlagatelja postopka in prijavljenega člana.

Disciplinsko sodišče veljavno odloča  ~~z večino glasov prisotnih članov, če so glasovali najmanj 3 člani.~~, če je na seji prisotnih najmanj 5 članov.

Sklepe sprejema z večino glasov prisotnih članov.

Disciplinsko sodišče prijavljenega člana oprosti obtožb, izreče opomin ali člana izključi iz Društva.

Zoper sklep disciplinskega sodišča se prizadeti član lahko pritoži izvršnemu odboru Društva.

Izvršni odbor odloči dokončno z absolutno večino